
[bookmark: _Hlk212540659]PÁLYÁZATI FELHÍVÁS
[bookmark: _Hlk22798843]Budapest Főváros Közgyűlése a közalkalmazottak jogállásáról szóló 1992. évi XXXIII. törvény (a továbbiakban: Kjt.) 20/B. §-a alapján pályázatot hirdet a
a Fővárosi Önkormányzat Gyulai Idősek Otthona (5701 Gyula, Vértanúk útja 1-5.) intézményvezetői (magasabb vezető) beosztás ellátására.


[bookmark: _Hlk22803839]A közalkalmazotti jogviszony időtartama: határozatlan idejű közalkalmazotti jogviszony 

Foglalkoztatás jellege: teljes munkaidő

A vezetői megbízás időtartama: határozott időre, 5 évre szól, várhatóan 2026. február 15. napjától 2031. február 14-ig. 

A munkavégzés helye: Fővárosi Önkormányzat Gyulai Idősek Otthona 5701 Gyula, Vértanúk útja 1-5.

A munkakörbe tartozó, illetve a vezetői megbízással járó lényeges feladatok:
Az intézményvezető egy személyben felelős a korszerű magas színvonalú gondozásért, az intézmény gazdálkodásáért; irányítja, összehangolja az intézmény működését, ellenőrzi a közvetlen felügyelete alá tartozó vezető beosztású dolgozók munkáját; ellenőrzi a hatályos jogszabályokban, az intézmény belső szabályzataiban, a munkaköri leírásokban foglalt követelmények betartását. 

Illetmény és juttatások:
Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény rendelkezései, és a közalkalmazottak jogállásáról szóló törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendeletben (a továbbiakban. Vhr.) foglaltak az irányadók. 

[bookmark: OLE_LINK3][bookmark: OLE_LINK4]Pályázati feltételek:
· [bookmark: _Hlk22798654][bookmark: OLE_LINK15]felsőfokú képesítés, a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendelet 3. sz. mellékletében intézményvezetőre meghatározott képzettségek valamelyike, valamint 
· a Vhr. 3. § (3) bekezdésében foglaltak alapján a megbízás feltétele legalább öt év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, illetve a közoktatás területén betöltött munkakörben szerzett szakmai gyakorlat,
· [bookmark: _Hlk22804814]felhasználói szintű MS Office (irodai alkalmazások), 
· vagyonnyilatkozat tételi eljárás lefolytatása,
· a Kjt. 41-44. §-ai szerinti összeférhetetlenségi ok nem áll fenn,
· büntetlen előélet, magyar állampolgárság, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett személy,
· a magasabb vezető, vezető beosztásra történő megbízás feltétele, hogy a közalkalmazott nem áll cselekvőképességet érintő gondnokság alatt, amelyről a megbízást megelőzően nyilatkozik

Előnyök:
· [bookmark: OLE_LINK16]idősgondozásban szerzett szakmai tapasztalat
· vezetői gyakorlat 
· [bookmark: OLE_LINK19][bookmark: OLE_LINK20]szociális szakvizsga


Elvárt kompetenciák: 
· Kiváló szintű döntési képesség, kiemelkedő kommunikációs és tárgyalóképesség, szakma iránti elkötelezettség.

A pályázat részeként benyújtandó iratok, igazolások:
· részletes szakmai életrajz, 
· az intézmény vezetésére, fejlesztésére vonatkozó szakmai program (Kjt. 20/A. § (5) bek. a) pont),
· a végzettséget igazoló okiratok másolata (közjegyző, munkáltató vagy felsőoktatási intézmény által hitelesített másolat),
· legalább 5 év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, illetve a közoktatás területén betöltött munkakörben szerzett szakmai gyakorlat igazolása,
· az egyes vagyonnyilatkozat-tételi kötelezettségekről szóló 2007. évi CLII. törvény által előírt vagyonnyilatkozat-tételi kötelezettséget elfogadó nyilatkozat,
· nyilatkozat arról, hogy az állás betöltése esetén összeférhetetlenséget eredményező körülmény nem áll fenn, illetve azokat a kinevezése időpontjáig megszünteti,
· a Kjt. 20/A. § (5) bekezdés b) pontja alapján a pályázó nyilatkozatát arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul, 
· a közalkalmazotti jogviszony 4 hónapos próbaidejének elfogadására vonatkozó nyilatkozat,
· nyilatkozat arról, hogy nem áll cselekvőképességet érintő gondnokság alatt
· nyilatkozatot arról, hogy a pályázatot elbíráló Fővárosi Közgyűlés a személyét érintő napirendi pont tárgyalásakor nyilvános vagy zárt ülést tartson.


A csatolandó dokumentumok egyszeri hiánypótlására a beadást követő két munkanapon belül van lehetőség.

A munkakör betölthetőségének várható időpontja: 2026. február 15. 

A magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg vezető ápoló közalkalmazotti munkakörbe kinevezhető. A magasabb vezető beosztás ellátására szóló megbízás várhatóan 2026. 02. 15. napjától 2031. 02. 14. napjáig terjedő, határozott időre szól. A kinevezésben 4 hónap próbaidő kikötésére kerül sor. Az 1/2000. (I.7.) SzCsM rendelet 6. § (6) bekezdése értelmében a személyes gondoskodást végző, vezetői megbízással rendelkező személyek a vezetői megbízással rendelkező szociális szolgáltatást nyújtó személyek vezetőképzéséről szóló 25/2017. (X. 18.) EMMI rendelet szerinti vezetőképzés teljesítésére kötelesek.

A közalkalmazotti jogviszony létesítésének feltétele három hónapnál nem régebbi hatósági bizonyítvány bemutatása, mely a büntetlen előélet mellett igazolja, hogy a pályázó nem áll olyan foglalkozástól eltiltás hatálya alatt, amely a közalkalmazotti jogviszony létesítését nem teszi lehetővé


[bookmark: _Hlk178001954]A pályázat benyújtásának határideje: a pályázat közzétételétől számított 30 nap
[bookmark: OLE_LINK25][bookmark: OLE_LINK26]
A pályázati kiírás közzétételének helye, ideje: a kormányzati személyügyi igazgatási feladatokat ellátó szerv internetes oldala.
A pályázati kiírás további közzétételének helye: Budapest Főváros Önkormányzatának honlapja.

A pályázatok benyújtásának módja: Budapest Főváros Főpolgármesteri Hivatal Humánerőforrás-menedzsment Főosztályának címezve a szemelyzeti@budapest.hu e-mail címre megküldve. A tárgy mezőben kérjük feltüntetni: „Pályázat a Fővárosi Önkormányzat Gyulai Idősek Otthona intézményvezetői álláshelyének betöltésére”.

A pályázat elbírálásának módja, rendje: A beérkezett pályázati anyagok átvizsgálása után, a pályázati kiírásnak megfelelt jelentkezőket eseti szakmai bizottság hallgatja meg a pályázati határidő lejártát követő huszonegy napon belül, majd a szakmai bizottság véleményét mérlegelve a Fővárosi Közgyűlés dönt az intézményvezető személyét illetően. A pályázók a döntést követően írásban kapnak értesítést. 

A pályázat elbírálásának határideje: A Fővárosi Közgyűlésnek a pályázat benyújtási határidejét követő első ülésén. 

A pályázat kiírója fenntartja magának a jogot, hogy a pályázatot eredménytelennek nyilvánítsa. A kiíró nem vállalja semmilyen, a beadott pályázat eredményéből keletkező kár, a pályázat beadásával kapcsolatban felmerült költség megtérítését.

Az adatkezelési tájékoztató a Budapest Portálon https://einfoszab.budapest.hu/form/adatkezelesi-tajekoztatok;id=2177 linken érhető el.


A pályázattal kapcsolatos további információt ad:
Főpolgármesteri Hivatal Szociális Igazgatási és Ellátási Osztály: 06 1 327-1189
Főpolgármesteri Hivatal Humánerőforrás-menedzsment Főosztály: 06 1 327-1577

